section_heading: Unutarnja politika
paragraph_text: Mihajlo je pokušao pomiriti konzervativce i liberale, ali to nije uspio pa je konzervativce uzeo za suradnike(J. Hristić, I. Garašanin) te počinje progoniti liberalne intelektualce i gušiti njihovu opoziciju. Osobni režim kneza, koji bi se mogao nazvati i prosvjećenim apsolutizmom (jer je knez ulagao napore u modernizaciju i reforme u Srbiji) stvorio je otpor kod određenih liberalnih krugova u Srbiji, koji su preuzeli ekstremne korake u uklanjanju kneza s vlasti. Vješto je provodio svoju volju te je došao i u sukob s mladima. Omladina je bila veliki protivnik bespravlja, kritizirala je ustav u Srbiji i Mihajlovu apsolutističku vladavinu. Pod okolnostima koje do danas nisu razjašnjene, knez Mihajlo je ubijen 29. svibnja 1868. godine u atentatu u Košutnjaku.